**līgums** **par detālplānojuma izstrādi un finansēšanu**

 **Nr.** **JUR 2025-\_\_\_\_\_\_**

Ādažos, Ādažu novadā  *Līguma parakstīšanas datums ir pēdējā pievienotā*

 *droša elektroniskā paraksta un tā laika zīmoga datums*

**Ādažu novada pašvaldība** (turpmāk **-** Pašvaldība),ko uz Pašvaldības nolikuma pamata pārstāv tās izpilddirektors Guntis Porietis, no vienas puses, un

**\_\_\_\_\_\_\_\_\_\_\_\_\_\_** (turpmāk - Ierosinātājs), no otras puses, un

**\_\_\_\_\_\_\_\_\_\_\_\_\_\_** (turpmāk - Izstrādātājs), ko uz statūtu pamata pārstāv tās \_\_\_\_\_\_\_\_\_\_\_\_\_\_\_, no trešās puses,

visas turpmāk kopā sauktas „Puses” un atsevišķi „Puse”, pamatojoties uz:

1. Teritorijas attīstības plānošanas likuma 13. panta trešo daļu;
2. Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 13. un 132. punktu;
3. Ādažu novada pašvaldības domes \_\_.\_\_.2025. lēmumu Nr. \_\_\_ “\_\_\_\_\_\_\_\_\_\_\_\_\_\_\_\_”,

noslēdz šādu līgumu (turpmāk – Līgums):

1. **Līguma priekšmets, finansējums un izpildes termiņš**
	1. **Detālplānojuma** **izstrāde nekustamā īpašuma (kadastra Nr. 80440050886) zemes vienībai Austrumu ielā 87, Kadagā, Ādažu pag., Ādažu nov., ar kadastra apzīmējumu 80440050871), nekustamā īpašuma (kadastra Nr. 80440050885) zemes vienībai Austrumu ielā 89, Kadagā, Ādažu pag., Ādažu nov., ar kadastra apzīmējumu 80440050872 un nekustamā īpašuma “Austrumu ielas starpgabali” (kadastra numurs 80440050888) zemes vienības ar kadastra apzīmējumu 80440050874 daļā** (turpmāk – Detālplānojums) atbilstoši spēkā esošo normatīvo aktu prasībām, Līguma noteikumiem, Detālplānojuma darba uzdevumam (1. pielikumā) un Detālplānojuma teritorijas robežai (2. pielikumā).
	2. Detālplānojuma izstrādi 100 % (viens simts procenti) apmērā finansē Ierosinātājs, sedzot visas izmaksas saistībā ar Detālplānojuma izstrādi.
	3. Ierosinātājs un Izstrādātājs slēdz atsevišķu līgumu par Detālplānojuma izstrādes apmaksas kārtību.
	4. Detālplānojuma izstrāde jāveic **līdz \_\_.\_\_.\_\_\_\_.** Līgums ir spēkā līdz Pušu saistību pilnīgai izpildei.
2. **Pušu tiesības un pienākumi**
	1. Pašvaldība apņemas:
		1. nodrošināt Detālplānojuma izstrādes vadību un koordinēšanu. Par Detālplānojuma izstrādes vadītāju (turpmāk – izstrādes vadītājs) ir apstiprināts **Teritorijas plānošanas nodaļas vecākā teritorijas plānotāja Indra Murziņa**, t. 20203786, e-pasts indra.murzina@adazunovads.lv;
		2. pēc 2.3.1. apakšpunktā minēto dokumentu saņemšanas piešķirt piekļuves tiesības Teritorijas attīstības plānošanas informācijas sistēmā (turpmāk - TAPIS) Detālplānojuma izstrādei Izstrādātāja norādītajiem speciālistiem;
		3. pieņemt lēmumus Detālplānojuma izstrādes procesa ietvaros saskaņā ar Ministru kabineta 14.10.2014. noteikumiem Nr. 628 “Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628);
		4. nodrošināt nepieciešamo paziņojumu publicēšanu TAPIS, pašvaldības informatīvajā izdevumā “Ādažu Novada Vēstis”, pašvaldības tīmekļvietnē [www.adazunovads.lv](http://www.adazunovads.lv) un Latvijas Republikas oficiālajā izdevumā „Latvijas Vēstnesis”, kā arī paziņojumu nosūtīšanu tiem Detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav Detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar Detālplānojuma teritoriju nekustamo īpašumu īpašniekiem (tiesiskajiem valdītājiem), atbilstoši Noteikumiem Nr. 628;
		5. 5 (piecu) darbdienu laikā pēc visu Pašvaldības lēmumu, kas saistīti ar Detālplānojuma izstrādi un apstiprināšanu spēkā stāšanās, ievietot tos TAPIS, Pašvaldības tīmekļvietnē [www.adazunovads.lv](http://www.adazunovads.lv), kā arī nodrošināt informācijas pieejamību citos sabiedrībai pieejamos veidos;
		6. sadarbībā ar Izstrādātāju organizēt Detālplānojuma publisko apspriešanu saskaņā ar Noteikumiem Nr. 628;
		7. pēc Detālplānojuma apstiprināšanas nodrošināt Pašvaldības tīmekļvietnē [www.adazunovads.lv](http://www.adazunovads.lv) saiti uz attiecīgo Detālplānojumu valsts vienotajā ģeotelpiskās informācijas portālā (Ģeoportālā) un saiti uz publikāciju izdevumā "Latvijas Vēstnesis”;
		8. paziņot vispārīgo administratīvo aktu par Detālplānojuma apstiprināšanu Ierosinātājam un Detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) Administratīvā procesa likumā noteiktajā kārtībā.
	2. Ierosinātājs apņemas:
		1. organizēt un nodrošināt Detālplānojuma kvalitatīvu izstrādi, kā arī tā izstrādes procesa un dokumentācijas atbilstību Noteikumu Nr. 628 un citu spēkā esošo normatīvo aktu prasībām;
		2. finansēt Detālplānojuma izstrādi pilnā apmērā;
		3. organizēt un finansēt stratēģiskā ietekmes uz vidi novērtējuma procedūru, ja ir saņemts Enerģētikas un vides aģentūras lēmums par stratēģiskā ietekmes uz vidi novērtējuma procedūras piemērošanu;
		4. pēc izstrādes vadītāja pieprasījuma:
			1. nodrošināt Pašvaldību ar nepieciešamajiem informatīvajiem materiāliem iesniegšanai Pašvaldības domes Attīstības komitejā un domē;
			2. nodrošināt savu vai sava pārstāvja piedalīšanos Pašvaldības domes Attīstības komitejas un domes sēdēs;
		5. sadarbībā ar Izstrādātāju nodrošināt informatīvā stenda izgatavošanu un līdz ar publiskās apspriešanas uzsākšanas dienu tā izvietošanu publiskajā ārtelpā saskaņā ar Noteikumu Nr. 628 prasībām;
		6. nodrošināt savu vai sava pārstāvja klātbūtni publiskās apspriešanas sanāksmē;
		7. rakstveidā informēt Pašvaldību par visiem apstākļiem, kas atklājušies Detālplānojuma izstrādes procesā un var neparedzēti ietekmēt darbu izpildi, kā arī rakstveidā saskaņot ar Pašvaldību darbu izpildes procesā radušos jebkuru nepieciešamo atkāpi no Līguma.
	3. Izstrādātājs apņemas:
		1. iesniegt Pašvaldībā datus par speciālistiem, kuriem TAPIS ir nepieciešams piešķirt piekļuves tiesības Detālplānojuma redakcijas izstrādei un dokumentus, kas apliecina šo speciālistu atbilstību Noteikumu Nr. 628 7.nodaļā minētajām prasībām;
		2. pieprasīt no institūcijām Detālplānojuma izstrādei nepieciešamos grafiskos un teksta datus, ja tie nav pieejami TAPIS, un paziņot Darba uzdevuma 7.3.punktā minētajām institūcijām par Detālplānojuma izstrādes uzsākšanu un nepieciešamību sniegt nosacījumus Detālplānojuma izstrādei, ievērojot Noteikumu Nr. 628 4.nodaļā noteikto kārtību;
		3. iesniegt iesniegumu par Detālplānojuma izstrādes uzsākšanu Enerģētikas un vides aģentūrā lēmuma pieņemšanai par stratēģiskā ietekmes uz vidi novērtējuma nepieciešamību saskaņā ar likumu “Par ietekmes uz vidi novērtējumu” un atbilstoši Ministru kabineta 23.03.2004. noteikumu Nr. 157 “Kārtība, kādā veicams ietekmes uz vidi stratēģiskais novērtējums” III. nodaļā noteiktajai kārtībai;
		4. veikt Detālplānojuma izstrādi kvalitatīvi, nodrošinot Detālplānojuma izstrādes procesa un dokumentācijas atbilstību spēkā esošo normatīvo aktu, t.sk., Noteikumu Nr. 628 un Ministru kabineta 08.07.2014. noteikumu Nr.392 “Teritorijas attīstības plānošanas informācijas sistēmas noteikumi” prasībām, Līguma noteikumiem un Detālplānojuma darba uzdevumam;
		5. pēc izstrādes vadītāja pieprasījuma nodrošināt savu vai sava pārstāvja piedalīšanos Pašvaldības domes Attīstības komitejas un domes sēdēs;
		6. sadarbībā ar Ierosinātāju nodrošināt informatīvā stenda izgatavošanu un līdz ar publiskās apspriešanas uzsākšanas dienu tā izvietošanu publiskajā ārtelpā saskaņā ar Noteikumu Nr. 628 prasībām;
		7. sadarbībā ar Pašvaldību organizēt Detālplānojuma publisko apspriešanu saskaņā ar Noteikumiem Nr. 628, t.sk., Izstrādātāja pārstāvja dalību Detālplānojuma publiskās apspriešanas sanāksmē;
		8. apkopot institūciju nosacījumus un atzinumus, kā arī publiskās apspriešanas laikā saņemtos priekšlikumus un sniegt priekšlikumus par to vērā ņemšanu vai noraidīšanu.
	4. Pašvaldība vai Ierosinātājs ir tiesīgi nepieņemt Izstrādātāja sagatavoto Detālplānojuma redakciju, ja tiek konstatēts, ka tas ir izstrādāts nekvalitatīvi vai nepilnīgi, neatbilst normatīvo aktu prasībām, Līguma noteikumiem vai darba uzdevumam, vai satur kādus citus trūkumus. Pašvaldība vai Ierosinātājs rakstiski informē Izstrādātāju par konstatētajiem trūkumiem. Izstrādātājam ir pienākums nodrošināt trūkumu novēršanu par saviem līdzekļiem Pašvaldības vai Ierosinātāja noteiktajā termiņā.
3. **Pušu atbildība**
	1. Puses atbild par Līgumā norādīto saistību izpildi un normatīvo aktu ievērošanu.
	2. Pušu saistības vienai pret otru vai trešajām personām ietver atbildību par zaudējumiem, kas nodarīti kādai no Pusēm vai trešajām personām, saskaņā ar normatīvajiem aktiem.
4. **Nobeiguma noteikumi**
	1. Līgums ir saistošs Pusēm un to tiesību un saistību pārņēmējiem.
	2. Līguma grozījumi stājas spēkā pēc Pušu rakstiska apstiprinājuma un kļūst par Līguma neatņemamu sastāvdaļu.
	3. Ierosinātājsrakstiski informē Pašvaldību par Detālplānojuma izstrādes pārtraukšanu.
	4. Ja kāds no Līguma noteikumiem zaudē spēku, tas neietekmē pārējo noteikumu spēkā esamību.
	5. Jautājumos, kas nav atrunāti Līgumā, Puses rīkojas saskaņā ar Latvijas Republikā spēkā esošajos normatīvajos aktos noteikto.
	6. Visa veida informācija un dokumentācija, kuru Ierosinātājs vai Izpildītājs saņem no Pašvaldības vai iegūst Līguma izpildes procesā, ir izmantojama vienīgi Detālplānojuma izstrādes vajadzībām. Tās izmantošana citiem mērķiem ir pieļaujama vienīgi ar Pašvaldības rakstisku piekrišanu.
	7. Strīdu gadījumus, kuri rodas sakarā ar Līgumu, Puses risina sarunu ceļā, bet, ja nav iespējams rast visām Pusēm pieņemamu risinājumu, strīdus izskata tiesā.
	8. Līgums ir sagatavots elektroniska dokumenta veidā uz 3 (trīs) lapām (neskaitot pielikumu), kas parakstīts ar drošu elektronisko parakstu un satur laika zīmogu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
	9. Līgumam ir pievienoti šādi pielikumi, kas ir Līguma neatņemama sastāvdaļa:
		1. 1.pielikums\_“Darba uzdevums”, uz \_\_ lp.
		2. 2.pielikums\_“Detālplānojuma Teritorijas robeža”, uz \_\_ lp.
5. **Pušu rekvizīti un paraksti**

|  |  |  |
| --- | --- | --- |
| Pašvaldība | Ierosinātājs | Izstrādātājs |
| **Ādažu novada pašvaldība**Reģ. Nr.90000048472Adrese: Gaujas iela 33A,Ādaži, Ādažu nov., LV-2164 Tālr.: 25151340 vai 25151341E-pasts: dome@adazunovads.lvIzpilddirektors **G.Porietis***Datums skatāms laika zīmogā* | **\_\_\_\_\_\_\_\_\_\_\_\_\_\_\_\_\_\_\_\_**Personas kods \_\_\_\_\_\_\_\_\_\_\_\_ Adrese: \_\_\_\_\_\_\_\_\_\_\_ Tālr.: \_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_*Datums skatāms laika zīmogā* | **\_\_\_\_\_\_\_\_\_\_\_\_\_\_\_\_**Reģ. Nr. \_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_Tālr.: \_\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Datums skatāms laika zīmogā*  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU